
Előterjesztés
a Közgyűlés részére
Tisztelt Közgyűlés!
Budapest Főváros Tanácsa 109/1990 sz. határozatával úgy döntött, hogy a fővárosi idegenforgalom fejlesztésére idegenforgalmi szakközépiskolát szükséges létrehozni. Ennek megvalósítása érdekében jött létre a HOSTIS Idegenforgalmi és Nemzetközi Gazdasági Szakképzési Alapítvány 1039 Budapest, Szent János u. 16. székhellyel.  A HOSTIS Alapítvány 1996 óta közhasznú jogállású közalapítványként működik.

A HOSTIS Idegenforgalmi és Nemzetközi Gazdasági Szakképzési Közalapítvány (a továbbiakban: Közalapítvány) célja olyan szakemberképzési bázisiskola működtetése és fejlesztése, amelyben az idegenforgalommal, vállalkozásokkal és a nemzetközi gazdasággal kapcsolatos szakmákban középiskolai képzést, át- és továbbképzést folytat. További cél Európa más országaiban kipróbált és bevezetett oktatási metodika és tananyag adaptálása, vizsgarendszerének átvétele. A HOSTIS Közalapítvány az alapítványi célok megvalósulása érdekében fenntartja a Xántus János Két Tanítási Nyelvű, Gyakorló Gimnázium és Idegenforgalmi Szakközépiskola, Szakiskola és Szakképző Iskolát (továbbiakban: Intézmény, 1055 Budapest, Markó u. 18-20. szám).   
A hatályos alapító okirat szerint a Közalapítvány döntéshozó szerve a hattagú Kuratórium, melynek tagjait határozatlan időre jelölte ki az alapító. A Kuratórium gazdálkodik a Közalapítvány vagyonával, gyakorolja az Intézmény felett a fenntartói jogokat, és kinevezi az Intézmény vezetőjét.
A jelenlegi kuratóriumi tagok közül Kovács-Asztalos Noémi a kuratóriumi tagságáról lemondott. A lemondó nyilatkozatot 1. számú mellékletként csatolom. 
A Kuratórium lemondó tagjainak helyébe új tag jelölése szükséges, erre tekintettel új tagnak Tóth Andreát (an: Kovács Margit) javaslom, aki a jelölést a 2. számon mellékelt hozzájáruló és összeférhetetlenségi nyilatkozatokkal elfogadta. 
Fentiek alapján a HOSTIS Közalapítvány Kuratóriumának javasolt összetétele:
Murányi István- elnök (an: Vida Lilla) 1141 Bp. Álmos vezér park 17. /jelenleg is elnök és tag
Dr. Nagy Endre (an: Kiss Margit) 1121 Bp. Mártonhegyi út 9./jelenleg is tag
Ifjú György (an: Faisztl Sida) 1025 Bp. Csalán u. 39/a. B/7./jelenleg is tag
Dr. Prekker Judit (an.: Rajkovics Piroska) 2084 Pilisszentiván, Lenvirág u. 3.
Sárik Zoltán (an: Fábián Terézia) 2161 Csomád, Napsugár u.9. 
Tóth Andrea (an: Kovács Margit) 1141 Budapest, Kalocsai utca 69.

A Polgári Törvénykönyvről szóló 2013. évi V. törvény hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvény 11. § (1) bekezdése szerint a Polgári Törvénykönyvről szóló 2013. évi V. törvény (a továbbiakban: Ptk.) 2014. március 15. napi hatálybalépésekor nyilvántartásba bejegyzett alapítvány a Ptk. hatálybalépését követő első létesítő okirat módosítással egyidejűleg köteles a létesítő okiratának mindazon rendelkezését felülvizsgálni és szükség szerint módosítani, amelyek nem felelnek meg a Ptk. szabályainak. 
Fentiekre tekintettel szükséges az alapító okiratot az új Ptk. rendelkezéseinek megfelelően módosítani. A Közalapítvány hatályos alapító okiratát 3. számon, alapító okirat módosítását 4. számon, a módosításokkal egységes szerkezetbe foglalt alapító okiratot 5. számon mellékelem.



Fentiekre hivatkozással kérem a Tisztelt Közgyűlést az előterjesztés megtárgyalására és a határozati javaslatok elfogadására.
Határozati javaslat
A Fővárosi Közgyűlés úgy dönt, hogy:

tudomásul veszi Kovács-Asztalos Noémi, a HOSTIS Idegenforgalmi és Nemzetközi Gazdasági Szakképzési Közalapítvány kuratóriumi tagjának lemondását, és ezzel egyidejűleg a Kuratóriumba határozatlan időre új tagnak Tóth Andreát választja meg azzal, hogy a díjazását a Kuratórium állapítja meg.  Felkéri a főpolgármestert, hogy az új tagot a megválasztásáról értesítse.

határidő:	döntést követő 30 nap
felelős:        Tarlós István főpolgármester

módosítja a HOSTIS Idegenforgalmi és Nemzetközi Gazdasági Szakképzési Közalapítvány alapító okiratát – a kuratóriumi tagok személyében és a Polgári Törvénykönyvről szóló 2013. évi V. törvény rendelkezéseinek való megfelelés céljából – a jelen előterjesztés 4. számú melléklete szerinti tartalommal, egyben felkéri a főpolgármestert az alapító okirat módosítás, valamint a jelen előterjesztés 5. számú melléklete szerinti módosításokkal egységes szerkezetbe foglalt alapító okirat aláírására és kiadására, illetve a módosítások bírósági nyilvántartásba vétel iránti eljárás megindítására.
határidő:	döntést követő 120  nap
felelős: 	Tarlós István főpolgármester


Határozathozatal módja: a határozati javaslatok elfogadása minősített szavazattöbbséget igényel.

